Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 1. melléklet a 84/2007. (IV. 25.) Korm. rendelethez
Paragraph Index: 452

11. Működés folytonosságának irányítása 11.1 Működés-folytonosság biztosítása Cél: Az informatikai működés folytonosságának biztosítása. Feladat: Működés-folytonossági eljárásokat kell kidolgozni és dokumentálni. Azonosítani kell a dokumentumban o a kritikus informatikai szolgáltatásokat, o az informatikai szolgáltatások megengedett kiesési idejét, o minimális szolgáltatási szintet, o átmeneti eljárásokat, o az informatikai szolgáltatás visszaállítási eljárásokat. Meg kell határozni azokat az infrastruktúrákat és szolgáltatásokat, melyeknek működniük kell lokális események/katasztrófák esetén is, hogy ezáltal nyújtsanak informatikai támogatást az esemény elhárításához. Ezekre nézve ki kell alakítani a megfelelő tartalékokat. Szabályozni kell működtetésüket és használatukat, és rendszeresen vizsgálni kell működőképességüket. Az eljárásokat tesztelni kell és a dokumentumot évente, illetve a releváns változások alkalmával felül kell vizsgálni. Eredmény: Működés-folytonossági terv (dokumentum). Teszt-tervek, jegyzőkönyvek. Felelős: Informatikai vezető és informatikai biztonsági felügyelő/felelős 11.2 Informatikai katasztrófa-elhárítási terv Cél: A kritikus informatikai erőforrások működésének visszaállítása. Feladat: Az informatikai működés sérülhet az informatikai erőforrás katasztrófa jellegű kiesése esetén. A katasztrófa-elhárítási terv kiterjed: o a kritikus informatikai erőforrások azonosítására, o az elviselhető kiesési időablak meghatározására, o az erőforrások pótlására/visszaállítására történő eljárások kialakítására az időablakon belül, o a felkészülés, a válasz és a visszaállítás feladatainak meghatározására, felelősök hozzárendelésére. Az eljárásokat tesztelni kell, és a dokumentumot évente, illetve a releváns változások alkalmával felül kell vizsgálni. Eredmény: Informatikai katasztrófa-elhárítási terv (dokumentum). Teszt-tervek, jegyzőkönyvek. Felelős Informatikai vezető és informatikai biztonsági felügyelő/felelős 2007/52. szám

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes